**ՀԻՄՆԱՎՈՐՈՒՄ**

**«ՉԱՐԵՆՑԱՎԱՆ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵԻ ԱՌԱՋԻՆ ԵՌԱՄՍՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ» ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**  **ՆԱԽԱԳԾԻ ԸՆԴՈՒՆՄԱՆ**

Չարենցավան համայնքի 2025 թվականի բյուջեի առաջին եռամսյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։

Չարենցավան համայնքի 2025 թվականի բյուջեի վարչական բյուջեի եկամտային մասով նախատեսված փաստացի եկամուտը կազմել է 468944.7 հազար դրամ, որը տարեկան ճշտված պլանի նկատմամբ (2035000.0 հազար դրամ) կատարվել է 23%-ով (տե՛ հատված 1):

***Ըստ հարկատեսակների եկամուտների կատարողականը ունի հետևյալ տեսքը .***

 Հաշվետու ժամանակաշրջանում գույքային հարկեր անշարժ գույքի փաստացի եկամուտը կազմել է 13827.1 հազար դրամ, որը կազմում է վարչական բյուջեի եկամուտների 2.9 %-ը, իսկ տարեկան պլանի նկատմամբ կատարվել է 6.6%-ով:

 Գույքային հարկեր այլ գույքից (փոխադրամիջոցների) գծով փաստացի եկամուտը կազմել է 55228.2 հազար դրամ, որը կազմում է վարչական բյուջեի եկամուտների 11.8%-ը, իսկ տարեկան պլանի նկատմամբ կատարվել է 24.8%-ով:
 Տեղական տուրքերի գծով փաստացի եկամուտը կազմել է 8348.6 հազար դրամ, որը կազմում է վարչական բյուջեի եկամուտների 1.8%-ը, տարեկան պլանի նկատմամբ կատարվելով 39.2 %-ով:
 Պետական տուրքերի գծով փաստացի եկամուտը կազմել է 2204.0 հազար դրամ, որը կազմում է վարչական բյուջեի եկամուտների 0.5 %-ը, տարեկան պլանի նկատմամբ կատարվելով 21 %-ով:

 Պետական բյուջեից ֆինանսական համահարթեցման սկզբունքով տրամադրվող դոտացիայի մասով նախատեսված 309231.4 հազար դրամը հատկացվել է։ Պետական բյուջեից տրամադրվող նպատակային հատկացման` սուբվենցիայի մասով նախատեսվել է 720187.7 հազար դրամ։
 Գույքի վարձակալությունից եկամուտների գծով փաստացի եկամուտը կազմել է 4730.1 հազար դրամ, որը կազմում է վարչական բյուջեի եկամուտների 1%-ը, իսկ տարեկան պլանի նկատմամբ կատարվել է 16%-ով:
 Ապրանքների մատակարարումից և ծառայությունների մատուցումից եկամուտները կազմել է 399,8 հազար դրամ, որը կազմում է վարչական բյուջեի եկամուտների 0.08 %-ը, իսկ տարեկան պլանի նկատմամբ կատարվել է 20 %-ով:

 Վարչական գանձումներից փաստացի եկամուտը կազմել է 54628.9 հազար դրամ, որը կազմում է վարչական բյուջեի եկամուտների 11.6 %-ը, տարեկան պլանի նկատմամբ կատարվել է 24.5 %-ով:
 Տույժերից և տուգանքներից եկամտատեսակի գծով նախատեսվել է 1000.0 հազար դրամ։
 Այլ եկամուտների գծով փաստացի եկամուտը կազմել է 20346.6 հազար դրամ, որը կազմում է վարչական բյուջեի եկամուտների 27.8 %-ը:

 Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում՝ բացասական նշանով և հաշվետու ժամանակաշրջանում կազմում են 20355,5 հազար դրամ, տարեկան պլանի նկատմամբ կատարվելով 8.7 %-ով:

***Ծախսերի գծով կատարողականը ունի հետևյալ տեսքը .***

 Հաշվետու ժամանակաշրջանում փաստացի ծախսը կազմել է 416873.3 հազար դրամ, տարեկան պլանի նկատմամբ /2041775.0 հազար դրամ/ այն կատարվել է 20.4% -ով (տես հատված 2):

Ընդհանուր բնույթի հանրային ծառայությունների հատվածով ֆինանսավորվել է 132486.8 հազար դրամ, որը տարեկան պլանի նկատմամբ /520132.6 հազ․ դրամ/ կազմել է 25.5%-ը, իսկ վարչական բյուջեի ծախսերի նկատմամբ՝ 31.8%-ը:
 Շրջակա միջավայրի պաշտպանության համար ճշտված պլանով նախատեսված 196588,0 հազար դրամի դիմաց հատկացվել է 46700.0 հազար դրամ, որը տարեկան պլանի նկատմամբ կազմում է 23.7 %, վարչական բյուջեի ծախսերի 11.2%-ը:
 Բնակարանային շինարարության և կոմունալ ծառայության գծով ճշտված պլանով նախատեսված 10000.0 հազար դրամի դիմաց հաշվետու ժամանակաշրջանում փաստացի ծախս չի կատարվել:
 Հանգիստ, մշակույթ և կրոն ոլորտի պահպանման համար վարչական բյուջեով հատկացվել է 10373,2 հազար դրամ, տարեկան պլանի նկատմամբ կազմելով 15.3%-ը վարչական բյուջեի ծախսերի՝ 2.5%-ը:

 Կրթություն հատվածով ֆինանսավորվել է 226960.6 հազար դրամ, որը տարեկան պլանի նկատմամբ կազմել է 24.4%-ը,իսկ վարչական բյուջեի ծախսերի նկատմամբ՝ 54.4%-ը:
 Նախադպրոցական հիմնարկների պահպանման համար հատկացվել է 123375.6 հազար դրամ, որը կազմում է տարեկան պլանի 23.6%-ը, իսկ արտադպրոցական հիմնարկների պահպանման համար հատկացվել է 100125.0 հազար դրամ, որը կազմում է տարեկան պլանի 26.5%-ը, բարձրագույն մասնագիտական կրթությանը հատկացվել է 3460.0 հազար դրամ, որը կազմում է տարեկան պլանի 21.6%-ը, կրթություն /այլ դասերին չպատկանող/ հատվածի վարչական բյուջեով նախատեսվել է 14775.4 հազար դրամ։ Սոցիալական պաշտպանություն ոլորտի համար հաշվետու ժամանակաշրջանում հատկացվել է 352.7 հազար դրամ։
 Ընթացիկ ծախսերից աշխատանքի վարձատրության հոդվածին հատկացվել է 86377.8 հազար դրամ, որը կազմում է փաստացի կատարված ծախսերի 20.7%-ը, ծառայությունների և ապրանքների ձեռքբերման հոդվածին հատկացվել է 61201.7 հազար դրամ, որը կազմում է փաստացի կատարված ծախսերի 14.7%-ը։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի փաստացի կատարված ծախսերի 63.2%-ը կամ 263665.6 հազար դրամ։

 Հաշվետու ժամանակաշրջանում համայնքային բյուջեից ոչ ֆինանսական ակտիվների գծով ծախսերը կազմում են 23271.0 հազար դրամ, որից հիմնական միջոցների մեքենաներ և սարքավորումների ձեռքբերում հոդվածով ֆինանսավորվել է 12900.0 հազար դրամ, այլ հիմնական միջոցների՝ նախագծահետազոտական ծախսերի գծով ֆինանսավորվել է 10371.0 հազար դրամ։
 Չարենցավան համայնքի բյուջեի պակասուրդը (դիֆիցիտը) կազմել է 288775.3 հազար դրամ (տե՛ս հատված 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 288775.3 հազար դրամ (տե՛ս հատված 4, 5), իսկ հաշվետու ժամանակաշրջանի վերջում բյուջեի հավելուրդը կազմել է 49155.8 հազար դրամ:

արենցավան համայնքի 2025 թվականի բյուջեի առաջին եռամսյակի եկամուտների և ծախսերի կատարողականի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
 Չարենցավան համայնքի 2025 թվականի բյուջեի առաջին եռամսյակի եկամուտների և ծախսերի կատարողականի նախագծի ընդունման կապակցությամբ Չարենցավան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

ՀԱՄԱՅՆՔԻ ՂԵԿԱՎԱՐ՝ Հ. ՇԱՀԳԱԼԴՅԱՆ